Referat af den ordinære generalforsamling afholdt d.27. april 2008.
Til generalforsamlingen, der afholdtes i Blistrup medborgerhus, var mødt 24 deltagere.

Formanden Per Hagelund indledte mødet med at byde velkommen med ønsket om en god debat

om foreningens arbejde og forhold i øvrigt.

1. Valg af dirigent.

Bestyrelsen foreslog Bent Nielsen  Maglegærdet 12.  Forsamlingen var enig i forslaget, hvorefter Bent blev valgt til dirigent for generalforsamlingen.
Bent takkede for valget. Han konstaterede at generalforsamlingen var lovligt varslet, og han gav derefter ordet til formanden.
2. Bestyrelsens beretning.
Per Hagelund oplæste beretningen for årets gang i foreningen.

Beretningen er vedhæftet referatet.

Som det fremgår af beretningen  har der i 2007 været afholdt udgifter til en afsluttende vejreparation i forhold til den i 2004 påbegyndte gennemgående vedligeholdelse af alle vore veje og vendepladser.
Men som det også fremgår af beretningen  er det af stor betydning, at hver grundejer sørger
for nødvendig friskæring af græskanter langs vejene. Dette for at imødegå kommende vejproblemer bedst muligt. 

Læs mere om emnet under pkt. 4.

Efter Per Hagelunds fremlæggelse af foreningens årsberetning gav han ordet til Hans Skogstad, der orienterede om samarbejdet mellem de forskellige grundejerforeninger 

i Gribskov Kommunes Grundejerforbund. Det har været en noget besværlig proces at få den overordnede tværgående kommunikation mellem foreninger og kommune til at fungere.
Men det forventes at det ny interne IT – og telesystem i kommunen er tæt på en tilfredsstillende afslutning og indkøring til gavn for alle borgere i Kommunen..

Hans fremhævede vort gode samarbejde med kommunens rodegruppe, der ved flere lejligheder har været os behjælpelige.

Han oplyste endvidere at den hidtidige ordning med ekstra papirsække er bortfaldet.

Men man kan – ved besøg på genbrugspladsen – efter behov få udleveret en rulle klare plast sække. En udmærket ordning. Man kan i øvrigt følge med i grundejerforbundets arbejde på 
deres hjemmeside på www.gggf.dk

Per Fuch spurgte om Sct. Hans festen permanent var ændret til sommerfest i august., hvilket Per Hagelund bekræftede. Se også beretningen hvor dato for årets sommerfest er sat til lørdag d. 9.aug 2008. Husk at notere datoen og kom til festen.
Gunnar Jagd-Nielsen bad bestyrelsen indskærpe regler for afbrændning af haveaffald. 

Per Hagelund oplyste at foreningen følger Kommunens regler, der i øvrigt nu også er at finde på foreningens hjemmeside.







        Side 2

Laurids Mikaelsen spurgte om foreningen kunne gøre noget for at begrænse den til tider meget hurtige trafik på Maglehøjvej. Per Hagelund orienterede om de vilkår der gælder i forbindelse med indgreb mod trafikgener på vore veje. Bestyrelsen vil undersøge hvad der kan gøres indenfor lovens og økonomiens rammer.

Herefter ikke flere bemærkninger til Per Hagelunds og Hans Skogstads orienteringer.

Bestyrelsens årsberetning blev herefter godkendt.

3.   Forelæggelse af det reviderede regnskab mv.
      Hans Skogstad gennemgik det udsendte regnskab, der blev godkendt uden  
      bemærkninger.
4.   Forslag fra bestyrelsen og budget for 2008.
      For at være forberedte mod kommende udgifter til såvel almindelig ”drift” af foreningen

      som til fremtidig vedligehold af veje og stier mm havde bestyrelsen foreslået en
      kontingentforhøjelse fra  nu kr.450,00  pr år til fremtidig kr.600,00 pr år.    
      For at illustrere sagens alvor vedrørende kommende udgifter til vedligeholdelse af veje og 

      vendepladser i foreningens område havde bestyrelsen indhentet et uforpligtende overslag fra 

      et anerkendt asfaltfirma. Heraf fremgår det, at såfremt vore områder – på langt sigt – skal 

      have udlagt et nyt asfalt lag inkl. alle følgearbejder  vil  dette i dagens priser inkl. moms

      andrage ca. 1 million kr. Med det nuværende vedligeholdelsesniveau af vore vejarealer

      vil der gå  ca. 5 – 8 år før større arbejder igen bliver nødvendige.
      Til generalforsamlingen for 2009 vil bestyrelsen fremkomme med forslag til håndtering af

      dette emne.

      Generalforsamlingen var enig i at forudseenhed er en god ting.
      Derfor blev det foreslåede kontingent på kr. 600,00 for 2008 vedtaget.
      NÆSTE ÅRS generalforsamling afholdes d. 26. april  2009.
5.   Forslag fra medlemmer.

Der var ingen forslag fra medlemmerne.

6. Valg til bestyrelse.

      Bente Burhøj og Hans Skogstad var på valg.

      Begge var villige til at fortsætte i bestyrelsen og modtog genvalg

7.   Valg af suppleanter.   
      Helene Henriksen og Hanne Olsen  var på valg

Helene Henriksen ønskede ikke genvalg.  
Som ny suppleant indvalgtes Alice Dannerfjord, Kjøvs-Ager 11 

     8.   Valg af revisorer.

Gunnar Jagd-Nissen  og Peter Hagelund var på valg. 
Begge var villige til genvalg, og blev valgt. 
9. Eventuelt.
      Bestyrelsen blev opfordret til at foretage bedre friskæring af træer og bevoksning langs

      stierne omkring mosen

      Det aftaltes at der indkøbes et læs flis til udlægning på stierne omkring mosen. Lars Olsen 

      og Steen ( sekr.) sørger for dette. Fordeling på stier og på grunde vil blive efter 

      temperament og behov. Bliver der behov for mere, kører vi bare en gang til.
      Det blev fremført at der fortsat er en del cykling på stierne. Dette vil formentlig blive

      aftagende når vi lægger rigeligt med flis ud. Vi har dog fået ” bugt” med rytterne!

      Begrebet dræbersnegle var på ny til debat. Der var ikke  egentligt nyt til emnet. Dog fås nu i  

      Nordkystens Tømmerhandel ( og sikkert andre steder ) en patenteret dræberfælde til en 

      fornuftig pris. Det kunne man da prøve. 
Hermed sluttede generalforsamlingen.

Per Hagelund takkede Bent Nielsen for god og dygtig ledelse af generalforsamlingen og bestyrelsen for et godt samarbejde i årets løb. Han afsluttede generalforsamlingen med at ønske alle en god sommer.
Grundejerforeningens  hjemmesiden hedder:    www.hesselbjerg1969.dk. 
Hanne Olsen er web-master (hedder det ikke det?)
Den ny bestyrelse  er:
Per Hagelund 
Formand

Hans Skogstad 
Kasserer

Bente Burhøj

Medlem

Verner Bay

Medlem

Alice Dannerfjord 
Suppleant

Hanne Olsen

Suppleant

Steen Folke Nielsen
Sekretær.

På bestyrelsens vegne.


Dirigent:
Venlig hilsen

Steen Folke Nielsen


Bent Nielsen.
Sekretær.






Rågeleje d. 2.maj. 2007
